దెయ్యం (2021 సినిమా)

ఆర్జీవీ దెయ్యం 2021 లో విడుదలైన తెలుగు సినిమా. ఈ చిత్రానికి రాంగోపాల్ వర్మ దర్శకత్వం వహించగా, రాజశేఖర్, స్వాతి దీక్షిత్ ముఖ్యపాత్రల్లో నటించారు. 2014లో మొదలు పెట్టిన ఈ సినిమాకు మొదట ‘ప‌ట్ట ప‌గ‌లు’ పేరు పెట్టారు, కొన్ని మార్పుల త‌ర్వాత ‘ఆర్జీవీ దెయ్యం’గా 2021, ఏప్రిల్ 16న విడుదలైంది.ఈ చిత్రాన్ని తెలుగు, తమిళం, మలయాళం, కన్నడ, హిందీతో కలిపి 5 భాషల్లో ఒకేరోజు విడుదల చేశారు.

కథ
మెకానిక్ శంకర్ (రాజశేఖర్) గారాల కూతురు విజ్జి (స్వాతి దీక్షిత్). అందరమ్మాయిల్లాగే కాలేజ్, ఇల్లు తప్ప మరో ప్రపంచం తెలియదు. అలాంటి విజ్జి ఉన్నట్లుండి విచిత్రంగా ప్రవర్తించడం మొదలెడుతుంది. మొదట ఇంట్లో వాళ్ళని, తర్వాత చుట్టుపక్కల వాళ్ళని భయభ్రాంతులకు గురి చేస్తుంది. కొన్ని చెకప్స్ తర్వాత విజ్జికి దెయ్యం పట్టిందని తెలుస్తుంది. అసలు ఆ దెయ్యం ఎవరు? విజ్జి శరీరాన్ని ఎందుకు ఆవహించింది? ఆ దెయ్యాన్ని వదిలించడం కోసం తండ్రి శంకర్ ఎన్ని ఇబ్బందులుపడ్డాడు? అనేది సినిమా కథ.

నటీనటులు \ సినిమాలో పాత్ర పేరు
 రాజశేఖర్ - శంకర్, కార్ మెకానిక్
 స్వాతి దీక్షిత్‌ - విజ్జీ
 ఆహుతి ప్రసాద్
 తనికెళ్ళ భరణి
 దేవదాస్ కనకాల
 అనితా చౌదరి
 జీవా
 స‌న
 అనంత్

మూలాలు 
 ‌

2021 తెలుగు సినిమాలు
రాజశేఖర్ నటించిన చిత్రాలు
తెలుగు భయానక చిత్రాలు
తెలుగు థ్రిల్లర్ సినిమాలు
ఆహుతి ప్రసాద్ నటించిన చిత్రాలు
తనికెళ్ళ భరణి చిత్రాలు